|  |
| --- |
| Корпоративни комуникации |
| А1 България |
| 0882 201 209 |
| http://www.а1.bg |
| http://www.facebook.com/A1Bulgaria |

София,

01.10.2024 г.

**25 ученици и студенти получиха сертификати за успешното завършване на А1 Лятна академия**

* ***25 младежи*** *завършиха шестото издание на* ***А1 Лятна академия.***
* ***63%*** *от завършилите програмата ще* ***продължат на постоянен договор в компанията.***

Участниците в шестото издание на Лятната академия на А1 представиха своите проекти по време на официалното закриване на инициативата. От юли до септември те работиха в екип със своите ментори от А1 – едни от водещите професионалисти в своята област, и направиха първите си стъпки в света на технологиите, като придобиха практически знания и умения с участието си във важни за компанията проекти. 63% от завършилите Лятната академия на А1 тази година ще продължат работа на постоянен договор.

**Миглена Узунова-Цекова, старши директор „Човешки ресурси“ на А1, поздрави участниците и връчи официално сертификатите за успешното завършване на Лятната академия:** „През трите месеца, посветени на участието в А1 Лятна академия, младите таланти доказаха, че приемат сериозно и отговорно своето професионално развитие и се радвам да връча на всеки от тях сертификат, удостоверяващ успешното завършване на програмата. Подкрепата за успешното навлизане на бъдещите професионалисти в реалната бизнес среда е част от мисията ни като водеща технологична компания. Сигурна съм, че натрупаните знания и опит при съвместната работа с техните ментори, е началото на път, изпълнен с много нови предизвикателства, успехи и удовлетворение в избраната професия.“

„Лятната академия на А1 е истинска възможност за младите хора, които са в началото на своя кариерния път, да опознаят как работят технологиите на практика. Изключително сме радостни, че толкова голяма част от тях избират да продължат професионалния си път с нас. Техният ентусиазъм и свежи идеи са вдъхновение за всички в А1“, **сподели Любомир Иванов, старши мениджър „Привличане на таланти, обучение и развитие“ в А1.**

По време на А1 Лятна академия 25-те момичета и момчета бяха част от екипите „Интеграция и мрежови услуги", „Системи за управление и поддръжка“ и „IT услуги и инфраструктура" в направление „Технологии“, „Администриране на IT бизнес системи" и „IP мрежа и услуги" в направление „Център за предоставяне на услуги за A1 Group“, както и в направление „Маркетинг“ и други. Младежите преминаха през редица специализирани обучения за социални и технически умения и взеха участие в доброволческа инициатива в подкрепа на социално отговорна кауза. Проектите, по които работиха заедно със своите ментори, бяха в сферата на разработката на документация за IT системи, тестване и конфигуриране на мобилни базови станции, изпитване на нови функционалности и създаване на мрежови топологии. Стажантите в направление „Маркетинг“ анализираха някои от ICT услугите на А1 и се включиха в координацията на промоционални кампании, проучвания за процеси и продукти и изготвяха различни маркетингови и технически изисквания.

По време на програмата стажантите получаваха месечно възнаграждение на граждански договор, служебна SIM карта и телефон, безплатен организиран транспорт и паркинг, модерна работна среда, достъп до богата платформа за онлайн и присъствени обучения, както и много други социални придобивки.

Сред [младежките инициативи](https://www.a1.bg/privlichane-na-mladi-talanti), които А1 развива през годините, наред с Лятната академия са също и целогодишната стажантска програма, партньорствата с водещи учебни заведения, практикантски и други програми.

***А1****, част от A1 Group, е водещ доставчик на дигитални услуги и телекомуникационни решения в България. Компанията предоставя мобилни и фиксирани услуги, високоскоростен интернет, интерактивна, цифрова, сателитна и мобилна телевизия, четири собствени спортни канала с марката MAX Sport, платежни услуги, ICT, cloud и IoT бизнес решения. През 2023 г. A1 България отчита приходи от 749,7 млн. евро, а сравнимата EBITDA e* *303,7 млн. евро.*

***A1 Group*** *е водещ телекомуникационен доставчик в Централна и Източна Европа с повече от 29 млн. клиенти. A1 Group оперира в седем държави: Австрия, България, Беларус, Хърватия, Словения, Северна Македония и Сърбия, а приходите на Групата за 2023 година възлизат на 5,3 милиарда евро.*

*Портфолиото на A1 Group включва гласова телефония, високоскоростен интернет и мултимедийни услуги, както и решения в областта на високите технологии, преноса на данни, онлайн разплащанията и дигиталните бизнес решения. Групата разполага със стабилен акционер в лицето на América Móvil – един от най-големите телекомуникационни доставчици в света.*